Alex Harvey (langrennsløper)

Alex Harvey (født 7. september 1988 i Saint-Ferréol) er en canadisk tidligere langrennsløper som representerer skiklubben Nordique Mont St. Anne.

Han er sønn av den tidligere langrennsløperen Pierre Harvey.

 Karriere 
Harvey debuterte i verdenscupen i sesongen 2007/08 med en 46.-plass på 15 km klassisk i Otepää.

I sitt fjerde renn tok han verdenscuppoeng med en 30.-plass på sprint klassisk i Vancouver i sesongen 2008/09. I samme verdenscuprunde satte han en ny personlig bestenotering i verdenscupsammenheng, en 12.-plass på 30 km dobbel jaktstart. Han deltok også på sprintstafetten på samme sted sammen med makkeren George Grey, og de tok tredjeplass.

Harvey deltok i sitt første mesterskap i VM i Liberec i 2009, og han var ankermann på det canadiske laget som tok femteplass på stafetten. De andre på laget var Devon Kershaw, George Grey og Ivan Babikov. Hans beste individuelle resultat i mesterskapet var en 22.-plass på 30 km dobbel jaktstart, men han tok også 28.-plass på sprint fristil og 36.-plass på 15 km klassisk.

På 50 km klassisk, fellesstart i Trondheim fikk han sin første pallplassering i verdenscupen, en tredjeplass bak finske Sami Jauhojärvi og tyske Tobias Angerer. Harvey tok en tidlig ledelse i løpet, men han ble hentet inn av en liten gruppe løpere. Han tok tredjeplassen etter å ha vunnet et spurtoppgjør mot russiske Maksim Vylegzjanin, og i mål var han 33,2 sekunder bak vinneren Jauhojärvi. 

I verdenscupfinalen i Sverige i 2009 tok han 30.-plass på sprint klassisk og to åttendeplasser på prologen og dobbel jaktstart. Han hadde femte beste tid på siste etappe og ble nummer seks sammenlagt.

I ski-VM Oslo 2011 tok Harvey sammen med makkeren Devon Kershaw VM-gull i lagsprint. Dette var det første VM-gullet til Canada noensinne. Harvey bemerket seg også i mesterskapet ved et voldsomt rykk mot slutten av 30 km jaktstart med stilbytte, men det holdt ikke inn.

Han vant prologen over 3,75 km fristil i verdenscupfinalen i Falun 16. mars 2012.

I VM 2015 i Falun tok Harvey sølv på sprint klassisk, bare slått av Petter Northug.

I VM 2017 i Lahtis tok han gull på femmila.Norsk skuffelse da Harvey vant VM-femmil  Hamar Arbeiderblad Med tiden 1:46:28.9 ble dette også tidenes raskeste femmil.Sundby knust av Harvey på tidenes raskeste femmil Dagbladet

Harvey la opp etter sesongen 2018/2019. Han avsluttet karrieren på hjemmebane i Québec ved å bli nummer 2 på både 15 km klassisk fellesstart og 15 km fristil jaktstart, begge dagene rett bak Johannes Høsflot Klæbo.

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 2008/09  287  25.  201  21.  6  99. 2009/10  167  48.  118  31.  13  82. 2010/11  552  10.  190  21.  182  10. 2011/12  974  6.  546  7.  212  13. 2012/13  259  34.  188  23.  43  45. 2013/14  766  3.  342  5.  264  8. 2014/15  518  9.  313  9.  153  13. 2015/16  889  7.  422  13.  143  18.

 Referanser 

 Eksterne lenker 



Kategori:Canadiske langrennsløpere
Kategori:Verdensmestere i langrenn
Kategori:U23-verdensmestere i langrenn
Kategori:Deltakere for Canada under Vinter-OL 2010
Kategori:Langrennsløpere under Vinter-OL 2010
Kategori:Deltakere under Ski-VM 2011
Kategori:Deltakere under Ski-VM 2013
Kategori:Deltakere for Canada under Vinter-OL 2014
Kategori:Langrennsløpere under Vinter-OL 2014
Kategori:Deltakere under Ski-VM 2015
Kategori:Deltakere under Ski-VM 2017
Kategori:Deltakere for Canada under Vinter-OL 2018
Kategori:Langrennsløpere under Vinter-OL 2018
Kategori:Deltakere under Ski-VM 2019
Kategori:Personer fra Capitale-Nationale